b'\n_START_ARTICLE_\nIPhone 4S\n_START_SECTION_\nHardver\n_START_PARAGRAPH_\nU odnosu na prethodnika, iPhone 4S donosi novi Apple A5 SoC koji sadr\xc5\xbei dvojezgreni ARM Cortex-A9 procesor takta 1 GHz (smanjeno na 800 MHz) i PowerVR SGX543 GPU. Apple tvrdi da je grafika iPhonea 4S i do sedam puta br\xc5\xbea od grafike  iPhonea 4. Ekran je isti kao i kod  prethodnika - 3,5 in\xc4\x8dni TFT LCD multitouch rezolucije 640x960 piksela._NEWLINE_iPhone 4S podr\xc5\xbeava GSM i CDMA \xc5\xa1to mu omogu\xc4\x87uje rad na svim mobilnim mre\xc5\xbeama svijeta. Podr\xc5\xbeava 3G brzina do 14.4 MB/s pomo\xc4\x87u standarda HSDPA+. Tako\xc4\x91er podr\xc5\xbeava Wi-Fi, Bluetooth 4.0 i GPS._NEWLINE_Kamera iPhone 4S, poznata i kao iSight, snima 8 megapikselne (3264x2448 piksela) fotografije i videozapise u  HD rezoluciji (1080p). U SoC-u je ugra\xc4\x91en Image signal processor koji dodatno pobolj\xc5\xa1ava snimke i fotografije. Pomo\xc4\x87u ugra\xc4\x91enog \xc5\xbeiroskopa, iPhone 4S podr\xc5\xbeava stabilizaciju snimljenih videozapisa._NEWLINE_Na gorenjem rubu nalazi se standardni 3,5-milimetarski priklju\xc4\x8dak za slu\xc5\xa1alice i mikrofon za sti\xc5\xa1avanje buke okoline. Na lijevoj strani nalaze se tipke za sti\xc5\xa1avanje i ja\xc4\x8danje glasno\xc4\x87e zvuka te sklopka za isklju\xc4\x8divanje zvuka. Na desnoj strani nalazi se utor za  microSIM kartice. Okvir iPhonea 4S, kao i iPhone 4, izra\xc4\x91en je od nehr\xc4\x91aju\xc4\x87eg \xc4\x8delika, a prednja i stra\xc5\xbenja strana su  staklene. Oba smartphonea dizajnirao je Jonathan Ive i oba su 21.5% tanji od  iPhonea 3GS.\n_START_SECTION_\nSoftver\n_START_PARAGRAPH_\niPhone 4S dolazi s predinstaliranim iOS-om 5.0 koji donosi nove zna\xc4\x8dajke kao \xc5\xa1to su  Siri i iCloud. Siri je osobna digitalna asistentica, sli\xc4\x8dna Microsoftovoj  Cortani. Korisnik mo\xc5\xbee postaviti razna pitanja i zadatke koje \xc4\x87e Siri vrlo vjerojatno ispuniti, iako se ponekad doga\xc4\x91aju gre\xc5\xa1ke. iPhone 4 ne podr\xc5\xbeava Siri zbog hardverskih ograni\xc4\x8denja. U bu\xc4\x8dnoj okolini korisnik mo\xc5\xbee i upisati svoje upite i naredbe. Siri nije dostupna u svim jezicima. iCloud je Appleov obla\xc4\x8dni servis za sigurno spremanje kontakata, fotografija, bookmarka i ostalih korisniku va\xc5\xbenih podataka (iako ima neka ograni\xc4\x8denja koja drugi obla\xc4\x8dni servisi nemaju). Za kori\xc5\xa1tenje iClouda potreban je Appleov ra\xc4\x8dun, jednostavno nazvan Apple ID. iCloud nije obavezan za kori\xc5\xa1tenje i mo\xc5\xbee se po potrebi (ili \xc5\xbeelji) isklju\xc4\x8diti. iOS 5 donosi i iMessage, Appleov servis za besplatnu razmjenu poruka izme\xc4\x91u korisnika ure\xc4\x91aja s iOS-om (kao \xc5\xa1to su  iPhone, iPad i iPod Touch). iMessage konverzaciju mo\xc5\xbeemo prepoznati po tome \xc5\xa1to se u Messages aplikaciji poruke prikazuju u plavoj boji (SMS-ovi se prikazuju u zelenoj). Od ostalih promjena koje donosi iOS 5 mo\xc5\xbeemo navesti bolju integraciju s Facebookom i Twitterom i  podosta kritiziranu aplikaciju Apple Maps koja zamjenjuje dosada\xc5\xa1nji Google Maps._NEWLINE_iPhone 4S podr\xc5\xbeava sve  trenutno najnovije ina\xc4\x8dice iOS-a.'